הוכן ע"י רותי מנדלוביץ

המעבדה המוצגת  באה להדגים כיצד להתאים בעיה מוכרת שלקוחה מבחינת הבגרות לביודע. מעבדה זו מאפשרת לתלמיד להתמודד עם הכרת טכניקה, תכנון ניסוי, איסוף תוצאות ועיבודן. כמו כן, המעבדה מאפשרת תירגול מילוי  הדו"ח על פי המבנה המוצע בביודע.

פלפלים אדומים, ירוקים, צהובים וחומצה אסקורבית-  ויטמין C

מידע בסיסי על החומצה האסקורבית (ויטמין C)
ויטמין C הוא חומר אורגני המסיס במים. רגיש מאד לנוכחות חמצן, ביחוד בטמפרטורות גבוהות. מצוי בעיקר בצמחים: הדרים, ירקות ירוקים, תפוחי אדמה, תות שדה. חמצן אטמוספרי בנוכחות האנזים אוקסידאז של החומצה האסקורבית, שנפוץ בפרות וירקות רבים כגון מלפפונים, בננות, כרוב, גזר, עגבנייה, גורם לעיכוב פעילות הויטמין. לכן, בתעשיית המזון מקפידים על סילוק החמצן כדי לשמור על פעילותה של ויטמין C. כאשר חותכים או סוחטים פירות כמו עגבניות המכילים ויטמין C ואנזים אוקסידאז של חומצה אסקורבית, מאבדים את הערך הויטמיני שלהם. כמו כן, ערבוב מיצים מכילי ויטמין C כמו מיץ הדרים עם רסק פירות כמו בננות יגרום להרס הויטמין הנמצא בפרי הדר.
חלב מכיל גם ויטמין C אולם נהרס בתהליך הפיסטור.

מידע בסיסי על שיטת העבודה
אפשר לזהות חומצה אסקורבית ולקבוע את כמותה בעזרת אינדיקטור בשם דיכלורופנול. בנוכחות חומצה אסקורבית, האינדיקטור הופך מכחול לחסר צבע.  
חצו פרי פלפל ירוק לשני חצאים. חתכו מאחד החצאים חתיכה שגודלה בערך 3 ס"מ X 3 ס"מ. טפטפו על חתיכת הפלפל טיפה של אינדיקטור. צפו במתרחש במשך דקה אחת.
- הסברו את תצפיתכם
בניית עקומת כיול:
עקומת כיול מאפשרת לקבוע ערכים של משתנה אחד על פי מדידות של משתנה אחר. ההחלטה אם כדאי להשתמש בעקומת כיול תלויה באופי המתמטי של התלות בין המשתנים (יחס ישר או יחס הפוך). בעקומת כיול מקבלים קו ישר. 
אם לוקחים ריכוזים ידועים של חומצה אסקורבית (תמיסה סטנדרטית) ומוסיפים לכל תמיסה אינדיקטור דיכלורופנול, ניתן לקבוע את נפח האינדיקטור (טיפות), כמה טיפות הוספנו עד שהצבע נעלם וכך לבנות עקומת כיול. מסמנים על ציר X בעקום הכיול את הריכוזים הידועים של חומצה אסקורבית ועל ציר Y את נפח האינדיקטור (בטיפות). היחס ביניהם הוא יחס ישר ולכן העקום הוא ישר. 
לרשותכם בקבוק עם חומצה אסקורבית-ויטמין C בריכוז 0.1 מ"ג/מ"ל. סמנו 4 מבחנות במספרים 1-4, והכנסו לתוכן חומרים כמפורט להלן: 

מספר טיפות אינדיקטור	כמות חומצה אסקורבית במ"ג	מ"ל מים
מזוקקים	מ"ל חומצה אסקורבית
 (בריכוז 0.1 מ",ג/מ"ל)	מבחנה	
	0.05	4.5	0.5	1	
	0.1	4	1	2	
	0.2	3	2	3	
	0.3	2	3	4	

טפטפו אינדיקטור למבחנה 1, תוך ערבוב הטיפות וספירתן, עד הופעת צבע כחול יציב (שאינו נעלם תוך כ- 20 שניות). רשמו את מספר הטיפות. חזרו על אותה בדיקה לגבי כל המבחנות האחרות ורשמו את התוצאות בטבלה.
בעזרת נייר מילימטר שרטטו עקום שיציג את התוצאות שנתקבלו.
בעזרת העקום ניתן לקבוע את כמות ויטמין C שמכיל נפח מסוים של מיץ צמחי.
הכנת מיצוי מפלפל:
하나.	סמנו שלוש מבחנות באותיות א,ב,ג.
둘.	הכינו משפך המתאים למבחנה, עם ארבע שכבות גזה.
셋.	רסקו, בעזרת פומפייה, כ- ½ פלפל ירוק (בלי הזרעים) לתוך צלחת חד פעמית.
넷.	סננו את הרסק דרך המשפך עם הגזה למבחנה א. מדדו בפיפטה את כמות המיץ שנתקבלה. הנפח צריך להגיע ל- 2 מ"ל. אם קיבלת פחות מכ- 2 מ"ל הכינו עוד מיץ.
다섯.	הכניסו למבחנה ב' 1 מ"ל מיץ פלפל ממבחנה א' והוסיפו 1 מ"ל מים. ערבבו.
여섯.	למבחנה ג' הכניסו 0.5 מ"ל מיץ פלפל ממבחנה ב' ו- 4.5 מ"ל מים מזוקקים.
일곱.	טפטפו אינדיקטור, תוך ערבוב הטיפות וספירתן, למבחנה ג' עד הופעת צבע כחול יציב. ייתכן שתקבל גוון כהה יותר מהגוון שיתקבל במבחנות 1-4 כאשר הכנת את עקומת הכיול.
여덟.	התבססו על העקום ששרטטתם וקבעו כמה מ"ג חומצה אסקורבית יש ב- 1 מ"ל מיץ פלפל ירוק.

תכנון ניסוי

·	נסחו שאלת מחקר הקשורה לפלפלים והמתבססת על המידע העיוני והטכני שלמדתם.
·	מהי השערתכם ועל איזה מידע היא מבוססת?
·	 מהו המשתנה התלוי וכיצד תמדדו אותו
·	מהו המשתנה הבלתי תלוי וכיצד תשנו אותו?
·	ציינו חומרים וכלים הדרושים לך

עבודה נעימה